„

# MINISTERUL FINANTELOR

AUTORITATEA PENTRU SUPRAVEGHEREA

PUBLICĂ A ACTIVITĂȚII DE AUDIT STATUTAR

Str. **Șipotul Fântânilor** nr.8, sector1, București

Tel : +4021 319 19 07

Fax : +4021 319 19 06

e-mail: office@aspaas.gov.ro

IoNCU

Ordin Nr. 405 din 5 octombrie 2022

privind adoptarea Codului etic internaţional pentru profesioniştii contabili, ediţia 2021, elaborat de Consiliul pentru Standarde Internaţionale de Etică pentru Contabili (IESBA) al Federaţiei Internaţionale a Contabililor (IFAC)

PUBLICAT ÎN: MONITORUL OFICIAL NR. 976 din 7 octombrie 2022

În temeiul prevederilor art. 20 alin. (2), art. 50 lit. b), art. 73 şi ale art. 75 alin. (2) lit. b) din Legea nr. 162/2017 privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative, cu modificările şi completările ulterioare,

având în vedere prevederile art. 77 alin. (2) şi (3) din Legea nr. 162/2017 privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative, cu modificările şi completările ulterioare,

preşedintele Autorităţii pentru Supravegherea Publică a Activităţii de Audit Statutar emite prezentul

Ordin

Art. 1 Se adoptă Manualul Codul etic internaţional pentru profesioniştii contabili, ediţia 2021, traducerea în limba română a "Handbook of the International Code of Ethics for Professional Accountants, 2021 Edition", elaborat de Consiliul pentru Standarde Internaţionale de Etică pentru Contabili (IESBA) al Federaţiei Internaţionale a Contabililor (IFAC), aplicabil de către auditorii financiari şi de firmele de audit autorizaţi/autorizate în România şi înregistraţi/înregistrate în Registrul public electronic al auditorilor financiari şi firmelor de audit.

Art. 2 Prezentul ordin se publică în Monitorul Oficial al României, Partea I.

Preşedintele Autorităţii pentru Supravegherea Publică

a Activităţii de Audit Statutar

Georgiana-Oana Stănilă